Peter Juza

Peter Juza (* 21. máj 1959, Bratislava) prof. h.c., dr. h.c., doc., Mgr., CSc., PhD., MBA,  je slovenský politológ, odborník na medzinárodné vzťahy a geopolitiku, špecialista na problematiku postsovietskeho priestoru s akcentom na Strednú Áziu. 

Diplomat (veľvyslanec) a vysokoškolský pedagóg.

 Život 
Narodil sa v Bratislave, kde ukončil stredoškolské a aj vysokoškolské štúdium. 

V rokoch 1974 – 1979 pracoval ako robotník v CHZJD, n. p., Bratislava. 

Po absolvovaní vysokoškolského štúdia na Filozofickej fakulte UK v Bratislave v odbore politológia – história (1992) pracoval najskôr v štruktúrach mládežníckych organizácií a v rokoch 1994 – 2011 a znovu od roku 2012 na Ministerstve zahraničných vecí SR (MZV SR), resp. Ministerstve zahraničných vecí a európskych záležitostí SR (MZVEZ SR).

V systéme slovenskej diplomacie pracoval ako zástupca veľvyslanca a vedúci politického úseku na ZÚ SR v Moskve (1995 – 98), generálny konzul SR v Sankt Peterburgu (1998 – 1999) a vedúci ZÚ SR v Taškente (2001 – 2005).

V období od 10. 6. 2013 do 15. 5. 2018 pôsobil ako mimoriadny a splnomocnený veľvyslanec Slovenskej republiky v Kazachstane a Kirgizsku so sídlom v Astane.

V rokoch 1999 – 2000 bol súbežne poradcom predsedu a tajomníkom zahraničného výboru Národnej rady SR.

V období 2007 – 2010 pôsobil ako poradca ministrov zahraničných vecí SR pre otázky postsovietskeho teritória.

Externe prednášal politológiu, medzinárodné vzťahy a diplomaciu na Fakulte medzinárodných vzťahov Sanktpeterburgskej štátnej univerzity v Sankt Peterburgu. Ďalej na FPVaMV UMB v Banskej Bystrici, na FiF UCaM v Trnave, TUAD v Trenčíne a BVŠP v Bratislave, FSV UCaM v Trnave. 

Do roku 2023 pôsobil aj na FiF UPJŠ v Košiciach. 

V roku 2024 prednášal na Diplomatickej akadémii Jozefa Rybárika pri Právnickej fakulte Univerzity Komenského v Bratislave.

Pôsobil ako prorektor na Stredoeurópskej vysokej škole v Skalici a ako ad hoc profesor na Akadémii budovania štátu a sociálneho rozvoja v Taškente (2001 – 2005). 

Externe prednášal (2013 – 2018) na Eurázijskej štátnej univerzite L. Gumiľova v Astane.

Bol riaditeľom analytického think-thanku Inštitút ASA (analýzy, stratégie, alternatívy) v Bratislave.

Bol členom autorského kolektívu, ktorý pripravil dielo Dlhodobá vízia rozvoja slovenskej spoločnosti  (ISBN 978-80-7144-168-7) a spoluautorom zásadného dokumentu Stratégia rozvoja slovenskej spoločnosti do roku 2015 (ISBN 978-80-224-1151-6) .

Bol členom redakčných rád časopisov: Mezinárodní politika (Praha, do r. 2000), Medzinárodné otázky (Bratislava – predseda ER, do roku 2006), Politické vedy (Banská Bystrica), Studia Politica Slovaca (Bratislava). 

Aktuálne je členom redakčnej rady: Democratization and Human Rights (Taškent) a Political Science Forum (Trenčín).

 Knihy 
 Malý politologický slovník, Mercurius 1993, spolu 87 strán;
 Faktory stability demokratických systémov, Mercurius 1995, spolu 79 strán;
 Teoretické koncepcie demokracie - polyarchia, PeIn 1998, spolu 130 strán;
 Demokracia v Rusku (mojimi očami), PeIn 1999, spolu 112 strán;
 Terra incognita - o dnešnom Rusku a postsovietskom priestore..., PeIn 2001, spolu 108 strán;
 Консульская тема... введение..., PeIn 2003, spolu 102 strán (v ruskom jazyku);
 Консульское право и консульская практика, Akademiya Taškent 2004, spolu 191 strán, spoluautori M. Rachimova, S.Mirkasimov (v ruskom jazyku);
 СЛОВАКИЯ ТАРИХИ (Dejiny Slovenska), Akademiya Taškent 2005, spolu 228 strán, spoluautor S. Pirimkulov (v uzbeckom jazyku);
 Antológia textov k odbornému semináru a výberovému predmetu v ruskom jazyku, Nezávislé centrum pro studium politiky a TUAD v Trenčíne 2008, ISBN 978-80-86879-15-4, 90 strán;
 Úvod do politológie, SEVŠ Skalica 2009, ISBN 978-80-89391-00-4, spolu 98 strán;
 Z dejín ruskej diplomacie (vybrané osobnosti), Malacky: PeIn 2011, ISBN 978-80-970784-7-8, spolu 67 strán;
 Дипломатия: политологические, исторические и правовые аспекты, Астана 2015;
 Otázka polyarchie, PeIn 2016, ISBN 978-80-972361-0-6, spolu 109 strán;
 Terra Qazaqstan (...texty z Astany...), PeIn 2017, ISBN 978-80-972361-1-3, spolu 190 strán;
 Terra O´zbekistan (1724 dní a nocí v Uzbekistane), PeIn 2017, ISBN 978-80-972361-2-0, spolu 379 strán;
 Politológia tretieho tisícročia, PeIn 2018, ISBN 978-80-972361-3-7, spolu 112 strán;
SLOVO dalo slovo, PeIn 2019, ISBN 978-80-972361-4-4,  spolu 136 strán; 
Politické pohyby v Strednej Ázii, PeIn 2020, ISBN 978-80-972361-5-1
Čína v súčasných medzinárodných vzťahoch, FSV UCM, Trnava 2021, ISBN 78-80-572-0114-4, spolu 202 strán, spoluautori S. Krno, M. Práznovská;
Stredoázijské súvislosti 2020 - 2021, PeIn 2021,  ISBN 978-80-972361-6-8, spolu 213 strán;
Politické režimy v Strednej Ázii, PeIn 2022, ISBN 978-80-972361-7-5, spolu 187 strán;
Kam dnes kráča naša demokracia?, ART D - GA Černý, Praha 2023, ISBN 978-80-87368-15-2, spolu 186 strán;
Stredoázijské brieždenie, PeIn 2023, ISBN 978-80-972361-8-2, spolu 249 strán;
Stredná Ázia v dnešnom svete, PeIn 2024, ISBN 978-80-972361-9-9, spolu 149 strán;
Geopolitická renesancia Strednej Ázie, PeIn 2025, ISBN 978-80975026-0-7, spolu 153 strán;
Moderné politické ideológie, PeIn, 2025, ISBN 978-80-975026-1-4, spolu 51 strán;
Stredoázijská diplomacia na štyri svetové strany, PeIn, 2026, ISBN 978-80-975026-2-1, spolu 166 strán;

Kategória:Slovenskí politológovia
Kategória:Slovenskí diplomati
Kategória:Slovenskí univerzitní profesori
Kategória:Vyučujúci na Stredoeurópskej vysokej škole v Skalici
Kategória:Veľvyslanci Slovenska v Kazachstane
Kategória:Veľvyslanci Slovenska v Kirgizsku
Kategória:Absolventi Filozofickej fakulty Univerzity Komenského v Bratislave